***Холбоо хэлэлгэ хүгжөөлгэ.*** *Түрэл хэлэнэйнгээ үүргэ тухай бодомжологты. Һанамжаяа бэшэгты.*

**Буряад хэлэн.**

 Би табадахи класста hурадагби. Буряад класста. Юундэ буряад класста гэнэбиб гэхэдэ, би ородби.

Манайхин буряад hууринда анханhаа ажаhууhан юм. Тиимэhээ гэртэхимни уhан торгон буряад хэлэтэйл даа. Баhа бишье ядамаргүй буряад хэлэтэйб.

Би буряад хэлэнэй хэшээлдэ дуратайб. Харин хүршэ Дондогни дурагүй. Буряад аад лэ! Би гайхадагби. Тиигээд эжы баабайhаа hурахадам, гэртэхинhээнь дулдыдаа бэзэ гэдэг. Тиимэhээ гэртэхиниинь түрэлхи буряад хэлэндээ дурагүй байба ха юм. Тиигээд лэ Дондог түрэлхи хэлэеэ тоодоггүй болоно. Гайхалтай, эшхэбтэр байна, хэлэеэ таhа татажа хаямаар… Би тиигэжэ hананаб.

Би буряад хэлэнэй хэшээлдэ hуунаб. Анхаралтайгаар багшаяа шагнанаб. Буряад хэлэнэй ульгамда, үгөөр баянда баясанаб. Буряад хэлэ мэдэдэгтээ омогорхон hуунаб.

Ородшье hаа…

Э. Дугаров